pythainlp/thai_wikipedia_clean_20230101 huggingface dataset:
พยาธิตืดหนูพบได้ทั่วโลกแต่มีรายงานผู้ติดเชื้อเพียงไม่กี่ร้อยคน มีรายงานผู้ติดเชื้อน้อยในประเทศออสเตรเลีย สหรัฐอเมริกา สเปน และอิตาลี แต่ในประเทศอย่างเช่น มาเลเซีย ไทย จาเมกา อินโดนีเซีย มีจำนวนผู้ติดเชื้อที่มากกว่า
วงจรเริ่มจากสัตว์ขาปล้องกินไข่ ไข่พัฒนาเป็น cysticercoid สัตว์ฟันแทะติดเชื้อโดยการกินสัตว์ขาปล้องจำพวกหมัด ผีเสื้อ และด้วง มนุษย์โดยเฉพาะเด็กสามารถกินสัตว์ขาปล้องและติดเชื้อได้เช่นเดียวกัน พยาธิโตเป็นตัวเต็มวัยและออกไข่ปนมากับอุจจาระ สัตว์ฟันแทะโดยเฉพาะหนูเป็นแหล่งกักเก็บพยาธิชนิดนี้
การก่อโรคในมนุษย์.
การติดเชื้อมักไม่มีอาการ อาจมีอาการปวดท้อง คัน อีโอซิโนฟิลสูงได้
สมเด็จพระเจ้าน้องนางเธอ เจ้าฟ้ากรมพระศรีสวางควัฒน วรขัตติยราชนารี
สมเด็จพระเจ้าน้องนางเธอ เจ้าฟ้าจุฬาภรณ์วลัยลักษณ์ฯกรมพระศรีสวางควัฒน วรขัตติยราชนารี
พยาธิตืดแคระ
พยาธิตืดแคระ  เป็นพยาธิตัวตืดที่ติดเชื้อในมนุษย์โดยเฉพาะในเด็ก พยาธิตืดแคระพบได้ทั่วโลกแต่พบมากที่สุดในเขตอบอุ่น
การติดเชื้อส่วนใหญ่เกิดจากการได้รับไข่ที่อยู่ในอุจจาระของผู้ติดเชื้อคนอื่นซึ่งปนเปื้อนในอาหาร ไข่ฟักและพัฒนาเป็นตัวเต็มวัยในลำไส้เล็ก นอกจากนี้การติดเชื้อยังสามารถติดผ่านการกินด้วงหรือหมัดได้ด้วย
ตัวเต็มวัยออกไข่ในลำไส้เล็กปนมากับอุจจาระ นอกจากนี้ไข่ยังสามารถฟักตัวเป็นตัวอ่อนและเจริญเป็นตัวเต็มวัยได้โดยที่ไม่ต้องออกจากร่างกายคน
การติดเชื้อเล็กน้อย:
การติดเชื้อหนัก:
สำหรับเด็ก:
Anaerobic exercise
พยาธิตืดหมู
พยาธิตืดหมู  เป็นพยาธิตัวตืดที่พบได้ทั่วโลก มักติดเชื้อในลำไส้จากการกินหมูดิบ ตัวเต็มวัยมีลำตัวแบนคล้ายริบบิ้น มีสีขาว ยาว 2 ถึง 3 เมตรหรือมากกว่า พยาธิดำเนินชีวิตครบวงจรในคนซึ่งเป็นโฮสต์จำเพาะ (definitive host) และหมูเป็นโฮสต์ตัวกลาง (intermediate host) หมูติดเชื้อโดยกินอาหารที่ปนเปื้อนอุจจาระมนุษย์ซึ่งได้รับไข่พยาธิและไข่โตเป็นซีสต์ในกล้ามเนื้อหมู มนุษย์ติดโดยการกินหมูที่ปรุงไม่สุกที่มีซีสต์และซีสต์เจริญเป็นตัวเต็มวัยในลำไส้เล็ก
การติดเชื้อจากการกินหมูดิบมักไม่มีอาการ อาจมีอาการได้แก่ ปวดท้อง คลื่นไส้ ท้องเสีย ท้องผูก ซึ่งอาการจะเกิดเมื่อพยาธิเจริญเป็นตัวเต็มวัยคือหลังจากกินหมูดิบประมาณ 8 สัปดาห์ ส่วนการติดเชื้อจากการดื่มน้ำที่ปนเปื้อนอุจจาระจะได้รับไข่พยาธิทำให้เกิดภาวะแทรกซ้อนเรียกว่า Cysticercosis ซึ่งอันตรายที่สุดหากเกิดซีสต์ในสมอง
การวินิจฉัยมักทำโดยตรวจหาไข่พยาธิในอุจจาระ สำหรับ Cysticercosis จะใช้ computed tomography และ nuclear magnetic resonance นอกจากนี้อาจใช้การตรวจเลือดเพื่อหาแอนติบอดี
คณะศิลปศาสตร์และวิทยาศาสตร์ มหาวิทยาลัยสงขลานครินทร์
พยาธิตืดวัว
พยาธิตืดวัว  เป็นพยาธิตัวตืดที่ติดเชื้อในลำไส้มนุษย์ วัวเป็นโฮสต์ตัวกลาง (Intermediate host) ซึ่งมีการพัฒนาตัวอ่อน ในขณะที่คนเป็นโฮสต์จำเพาะ (Definitive host) ซึ่งเป็นที่อยู่ของตัวเต็มวัยของพยาธิ พยาธิตืดวัวพบได้ทั่วโลก พบมากใน แอฟริกา ยุโรป เอเชียตะวันออกเฉียงใต้ เอเชียใต้ และละตินอเมริกา. คนติดเชื้อโดยการกินเนื้อวัวดิบหรือปรุงไม่สุกที่มีซีสต์ตัวอ่อนอยู่ พยาธิตืดวัวเป็นกะเทย โดยแต่ละปล้องมีทั้งอวัยวะสืบพันธุ์เพศผู้และเมีย ไข่พยาธิออกมากับอุจจาระคน และวัวกินอาหารที่ปนเปื้อนไข่พยาธิ ไข่พยาธิกลายเป็นซีสต์ในกล้ามเนื้อ ตับ และปอดของวัว
พยาธิตืดวัวมีลักษณะคล้ายพยาธิตืดหมูทั้งในด้านโครงสร้างและชีววิทยา แต่พยาธิตืดวัวมีขนาดใหญ่และยาวกว่า จำนวนปล้องมากกว่า อัณฑะมากกว่า และมดลูกแตกแขนงมากกว่า นอกจากนี้พยาธิตืดวัวไม่มี scolex พยาธิตืดวัวก่อโรคในลำไส้เท่านั้น ไม่ทำให้เกิด cysticercosis การติดเชื้อพยาธิตืดวัวมักไม่เป็นอันตรายและมักไม่มีอาการ
เหรียญรัตนาภรณ์ รัชกาลที่ 10
รายชื่อพระเกียรติยศในสมเด็จพระเทพรัตนราชสุดาฯ สยามบรมราชกุมารี
African trypanosomiasis
Lymphatic filariasis
ราชรัฐมุขนายกเอาก์สบูร์ก
ราชรัฐมุขนายกบัมแบร์ก
มหาวิหารบัมแบร์ก
มหาวิหารวอมส์
สำนักงานสภานโยบายการอุดมศึกษา วิทยาศาสตร์ วิจัยและนวัตกรรมแห่งชาติ
สำนักงานสภานโยบายการอุดมศึกษา วิทยาศาสตร์ วิจัยและนวัตกรรมแห่งชาติ (,ชื่อย่อ:สอวช.) หน่วยงานของรัฐ มีฐานะเป็นนิติบุคคล ทำหน้าที่สำนักงานเลขานุการของ สภานโยบายการอุดมศึกษา วิทยาศาสตร์ วิจัยและนวัตกรรมแห่งชาติ มีวัตถุประสงค์เพื่อส่งเสริมและสนับสนุนให้เกิดการพัฒนาและบูรณาการด้านการอุดมศึกษา วิทยาศาสตร์ วิจัยและนวัตกรรม เพื่อให้เกิดประโยชน์ในการผลิตและพัฒนากำลังคนของประเทศให้สามารถตอบสนองต่อความต้องการของประเทศ และสร้างขีดความสามารถในการแข่งขันระดับโลกได้ โดยใช้การวิจัยและนวัตกรรมในการขับเคลื่อนประเทศ พัฒนาเศรษฐกิจ ชุมชน และสังคม รวมทั้งสนับสนุนการนำผลงานวิจัยและนวัตกรรมที่สำเร็จแล้วไปสู่การผลิตที่ได้มาตรฐานเพื่อใช้ประโยชน์ในภาคการเกษตร ภาคอุตสาหกรรม และภาคบริการ
สำนักงานสภานโยบายการอุดมศึกษา วิทยาศาสตร์ วิจัยและนวัตกรรมแห่งชาติ จัดตั้งขึ้นเมื่อวันพฤหัสบดีที่ 2 พฤษภาคม พ.ศ. 2562 ตามมาตรา ๒๑ แห่ง พระราชบัญญัติสภานโยบายการอุดมศึกษา วิทยาศาสตร์ วิจัยและนวัตกรรมแห่งชาติ พ.ศ. ๒๕๖๒ โดยแปรสภาพมาจาก สำนักงานคณะกรรมการนโยบายวิทยาศาสตร์ เทคโนโลยีและนวัตกรรมแห่งชาติ หรือ สวทน. ที่ถูกยุบเลิกไป โดยมี ดร. กิติพงค์ พร้อมวงค์ เลขาธิการ สวทน. คนสุดท้ายเป็นผู้อำนวยการ สอวช. คนแรก
ตามมาตรา ๒๒ สอวช. มีอำนาจและหน้าที่ดังต่อไปนี้
(๑) รับผิดชอบงานวิชาการและงานธุรการ รวมถึงสนับสนุนและอำนวยความสะดวกให้การปฏิบัติหน้าที่ของสภานโยบาย คณะกรรมการ คณะกรรมการพิเศษเฉพาะเรื่อง และคณะอนุกรรมการเป็นไปอย่างมีประสิทธิภาพ
(๒) เสนอความเห็นต่อสภานโยบายเกี่ยวกับนโยบาย ยุทธศาสตร์ แผนด้านการอุดมศึกษา และแผนด้านวิทยาศาสตร์ วิจัยและนวัตกรรมของประเทศที่สอดคล้องกับยุทธศาสตร์ชาติ แผนแม่บทและแผนอื่น รวมทั้งนโยบายของรัฐบาล
(๔) เสนอความเห็นต่อสภานโยบายเกี่ยวกับการเร่งรัดและติดตามให้มีการเสนอหรือการปรับปรุงกฎหมาย กฎ ระเบียบ หรือ ข้อบังคับที่เกี่ยวข้องกับการอุดมศึกษา วิทยาศาสตร์ วิจัยและนวัตกรรม
(๕) สนับสนุนการดำเนินการ การติดตามและประเมินผลของคณะกรรมการพิเศษเฉพาะเรื่องตามมาตรา ๑๘
(๗) ประสานงานและให้ความร่วมมือกับส่วนราชการอื่น หน่วยงานของรัฐ หน่วยงานภาคเอกชน ทั้งในประเทศและต่างประเทศที่เกี่ยวข้องกับการอุดมศึกษา วิทยาศาสตร์ วิจัยและนวัตกรรม
(๙) ปฏิบัติหน้าที่อื่นตามที่บัญญัติไว้ในพระราชบัญญัตินี้หรือกฎหมายอื่น หรือตามที่นายกรัฐมนตรี รัฐมนตรี สภานโยบาย หรือคณะกรรมการอำนวยการ สอวช. มอบหมาย
รักนี้บุญรักษา
รักนี้บุญรักษาชื่อมาจากภาษาอังกฤษว่า (Love Bless You)เป็นละครโทรทัศน์และเป็นละครซิทคอมอารมณ์ดี เป็นละครแนวโรแมนติก, คอมเมดี้ออกอากาศเป็นละครโทรทัศน์ครั้งแรกเมื่อในปี พ.ศ. 2562ออกอากาศทางสถานีโทรทัศน์สีกองทัพบกช่อง 7ผลิตโดยบริษัท เฮาส์ ออฟ มรรค จำกัดผู้จัดละครโดย สันติสุข พรหมศิริจากบทประพันธ์โดย จอมใจ,ชัยรัตน์ และบทโทรทัศน์ของ จอมใจ,ชัยรัตน์ กำกับการแสดงโดย ภูมิภัทร สังวาลย์วรกุล นำแสดงโดย จุติ จำเริญเกตุประทีป,เมธาวี ธีรลีกุล,สันติราษฎร์ กุลนพเกียรติ,พศุฑย์ พงศ์พศุตม์,พสธร ทรงถาวรทวี,ญดา สุวรรณปัฏนะ,อาทิตยา ทองวิชิต เริ่มเสนอวันที่ 6 เมษายน พ.ศ. 2562ออกอากาศตอนสุดท้ายเมื่อวันเสาร์ที่ 15 มิถุนายน พ.ศ. 2562
หลงกั๋ว&amp;ชีฮยอน
สมาคมป้องกันอัคคีภัยแห่งชาติ
สมาคมป้องกันอัคคีภัยแห่งชาติ  เป็นองค์กรไม่แสวงผลกำไร มีสำนักงานใหญ่ตั้งอยู่ที่ ควินซี, รัฐแมสซาชูเซตส์, สหรัฐอเมริกา องค์กรอุทิศให้กับการลดอัตราการเสียชีวิต การบาดเจ็บ ทรัพย์สินเสียหายและความสูญเสียทางเศรษฐกิจอันเนื่องมาจากไฟไหม้ ไฟฟ้าและอันตรายที่เกี่ยวข้อง ในปี ค.ศ. 2018 สมาคมมีสมาชิก 50,000 คนและ อาสาสมัครประมาณ 9,000 คนทำงานร่วมกับองค์กรผ่านคณะกรรมการด้านเทคนิค 250 คณะ
มาสคอตอย่างเป็นทางการของสมาคมคือ Sparky the Fire Dog เพื่อส่งเสริมการศึกษาด้านความปลอดภัยจากอัคคีภัยสำหรับเด็ก
ตัวอย่างรหัสและมาตรฐาน.
NFPA ได้เผยแพร่รหัสและมาตรฐานกว่า 300 รายการเพื่อลดโอกาสและผลกระทบจากอัคคีภัยและความเสี่ยงอื่น ๆ รหัสและมาตรฐานถูกจัดการโดยคณะกรรมาธิการด้านเทคนิคกว่า 250 คณะซึ่งประกอบด้วยอาสาสมัครประมาณ 8,000 คน รหัสได้รับการรับรองและใช้งานไปทั่วทั้งโลก รหัสและมาตรฐานขององค์กร NFPA เช่น
สามี
สามี เป็นทีวีซีรีส์ที่ออกอากาศในประเทศไทย ซึ่งจัดทำขึ้นครั้งแรกเมื่อปี พ.ศ. 2542 โดยบริษัท ละครไท จำกัด ออกอากาศเมื่อวันที่ 21 ธันวาคม พ.ศ. 2542 – 8 กุมภาพันธ์ พ.ศ. 2543 หลังจากนั้นได้ถูกนำมาทำใหม่อีกครั้งในชื่อเดิม โดยบริษัท เมคเกอร์ เจ กรุ๊ป จำกัด ซึ่งออกอากาศตั้งแต่วันที่ 27 พฤศจิกายน พ.ศ. 2556 จนถึงวันที่ 9 มกราคม พ.ศ. 2557 ทาง ไทยทีวีสีช่อง 3 ทั้ง 2 ครั้ง
นักแสดงและตัวละครใน.
นักแสดง พ.ศ. 2542 อ้างอิงจาก:
โรเบิร์ต เอิร์ลที่ 1 แห่งกลอสเตอร์
โรเบิร์ต เอิร์ลแห่งกลอสเตอร์  (ค.ศ. 1090 – 31 ตุลาคม ค.ศ. 1147) เป็นหัวหน้าผู้สนับสนุนจักรพรรดินีมาทิลดาในช่วงสงครามการเมืองระหว่างพระนางกับพระเจ้าสตีเฟนแห่งอังกฤษ
โรเบิร์ตแห่งก็อง.
โรเบิร์ต ฟิตซ์รอยเป็นบุตรชายนอกสมรสของพระเจ้าเฮนรีที่ 1 ซึ่งเกิดในปี ค.ศ. 1090 ที่ก็องในนอร์ม็องดี เขามีอีกชื่อหนึ่งว่าโรเบิร์ตรูฟัส หรือ โรเบิร์ตแห่งก็อง
โรเบิร์ตอาจเป็นบุตรคนแรกในบรรดาบุตรนอกสมรสทั้งหมดของพระเจ้าเฮนรีซึ่งเกิดก่อนที่พระองค์จะขึ้นสืบทอดบัลลังก์ มารดาของโรเบิร์ตเป็นหนึ่งในสนมลับมากมายของพระเจ้าเฮนรีที่ 1 ซึ่งอาจจะเป็นแนสต์ แฟร์ค รีส เจ้าหญิงเวสต์ที่ต่อมาสมรกับเกรัลด์แห่งวินด์เซอร์ หรือไม่ก็ซีบิลลา กอร์เบ็ต เลดีแห่งอัสเตอร์, วอริคเชอร์, ปอนต์สบรี และวูดโคตในชรอปเชอร์ ธิดาและทายาทร่วมของโรเบิร์ต กอร์เบ็ต โรเบิร์ตเริ่มเป็นสักขีพยานในกฎบัตรของกษัตริย์ตั้งแต่เดือนเมษายน ค.ศ. 1113 และร่วมต่อสู้ในสมรภูมิเบรอมูลในวันที่ 20 สิงหาคม ค.ศ. 1119 ซึ่งพระเจ้าเฮนรีที่ 1 คว้าชัยชนะเหนือพระเจ้าหลุยส์ที่ 6 แห่งฝรั่งเศส
พระเจ้าเฮนรีที่ 1 จับโรเบิร์ตสมรสแบบคลุมถุงชนกับแมเบล ฟิตซ์แฮมอน ทายาทหญิงผู้มั่งคั่งซึ่งเป็นธิดาของโรเบิร์ต ฟิตซ์แฮมอน เอิร์ลแห่งกลอสเตอร์กับซีบีล เดอ มงโกเมอรี ทั้งคู่สมรสกันในเดือนมิถุนายน ค.ศ. 1119 ที่ลีซีเยอซ์ ซึ่งทำให้โรเบิร์ตได้รับที่ดินในกลอสเตอร์, เคาน์ตีแกลมอร์แกนของเวลส์ และที่ดินในนอร์ม็องดี หลังการสมรสทั้งคู่มีบุตรด้วยกัน ดังนี้
โรเบิร์ตมีบุตรนอกสมรสอีกสี่คน คือ
ในปี ค.ศ. 1121 หรือ 1122 กษัตริย์ได้ตั้งบุตรชายนอกสมรสของตนเป็นเอิร์ลแห่งกลอสเตอร์ ในปี ค.ศ. 1123 โรเบิร์ตได้นำทัพเข้าช่วยในเหตุการณ์ที่กบฏบารอนนอร์มันเข้ายึดปราสาทบรีโยนน์ ในปี ค.ศ. 1126 เขาได้เป็นผู้ดูแลโรเบิร์ต ดยุคแห่งนอร์ม็องดีผู้เป็นลุงซึ่งถูกคุมขังเป็นนักโทษที่บริสตอลก่อนย้ายไปคาร์ดิฟฟ์ในเวลาต่อมา ในปี ค.ศ. 1127 เขาได้ถวายความเคารพแก่จักรพรรดินีมาทิลดา พี่สาวต่างมารดาซึ่งเป็นบุตรในสมรสของพระเจ้าเฮนรีที่ 1 เพื่อแสดงการยอมรับพระนางในฐานะผู้สืบทอดราชอาณาจักรของพระเจ้าเฮนรี
ความสัมพันธ์กับพระเจ้าสตีเฟน.
หลังการสิ้นพระชนม์ของพระเจ้าเฮนรีที่ 1 ในปี ค.ศ. 1135 สตีเฟน พระภาคิไนยของพระองค์ทำการยึดบัลลังก์แม้จะเคยถวายคำสัตย์แห่งความจงรักภักดีต่อจักรพรรดินีมาทิลดา พระธิดาของพระเจ้าเฮนรีที่ได้รับแต่งตั้งจากพระราชบิดาให้เป็นทายาท
ใน "เจสตา สเตฟานี" (เอกสารไม่ทราบผู้ประพันธ์จากคริสต์ศตวรรษที่ 12) ซึ่งเป็นแหล่งข้อมูลที่มาจากยุคนั้นมีหลักฐานว่าโรเบิร์ตเป็นหนึ่งในตัวเลือกที่จะได้ครองบัลลังก์ แต่การเป็นบุตรนอกสมรสทำให้ชื่อของเขาถูกกาทิ้งไป จึงทำให้เกิดข้อสันนิษฐานว่าเขากับพระเจ้าสตีเฟนคือคู่แข่งแย่งชิงบัลลังก์กัน เจฟฟรีย์แห่งมอนมัธได้กล่าวไว้ในปี ค.ศ. 1136 ว่าโรเบิร์ตคือหนึ่งในเสาหลักผู้ค้ำจุนกษัตริย์คนต่อไป
หลังพระเจ้าสตีเฟนขึ้นครองบัลลังก์อังกฤษและได้รับการยอมรับจากชาวนอร์มันให้เป็นดยุคแห่งนอร์ม็องดี โรเบิร์ตยอมยกฟาเลสให้แก่คนของกษัตริย์แต่ได้ย้ายทรัพย์สมบัติของบิดาไปที่อื่น ในเดือนมีนาคม ค.ศ. 1136 เขาได้เดินทางกลับอังกฤษ หลังเทศกาลอีสเตอร์เขาได้ถวายความเคารพแก่กษัตริย์อังกฤษในฐานะขุนนางศักดินาผู้ครองที่ดินในอังกฤษ เขาเป็นสักขีพยานในกฎบัตรแห่งอิสรภาพของพระเจ้าสตีเฟน ในช่วงเวลานี้เองที่เขาได้ก่อตั้งวัดคริสต์เซนต์เจมส์ขึ้นมาในบริสตอล
ในปี ค.ศ. 1137 เขาติดตามพระเจ้าสตีเฟนไปนอร์ม็องดี ทว่าทั้งคู่เกิดบาดหมางกันและปีต่อมาทรัพย์สินที่ดินในอังกฤษและเวสล์ของเขาถูกริบเข้าหลวง โรเบิร์ตจึงเตรียมการทำสงครามกับพระเจ้าสตีเฟนและเดินทางได้ไปหามาทิลดา พี่สาวต่างมารดาในนอร์ม็องดีและยกก็องกับบายูซ์ให้แก่สามีของพระนาง ในเดือนกันยายน ค.ศ. 1139 เขาขึ้นฝั่งในอังกฤษพร้อมกับมาทิลดาและพาพระนางไปที่ปราสาทอารันเดล
ผู้นำฝ่ายสนับสนุนจักรพรรดินีมาทิลดา.
โรเบิร์ตซึ่งถูกบรรยายไว้ว่าเป็น "ชายที่ประจักษ์แล้วว่ามีความสามารถและมีสติปัญญาอันน่าเลื่อมใส" เป็นผู้นำของฝ่ายสนับสนุนพี่สาวต่างมารดาในการทำสงครามกับพระเจ้าสตีเฟน เขาพิชิตพื้นที่ส่วนใหญ่ทางตะวันตกของอังกฤษและตอนใต้ของเวลส์กลับคืนมาจากพระเจ้าสตีเฟน ในปี ค.ศ. 1140 เขาได้เผาเมืองนอตทิงแฮม และในวันที่ 2 กุมภาพันธ์ ค.ศ. 1141 เขากับรานูล์ฟ เอิร์ลแห่งเชสเตอร์ผู้เป็นบุตรเขยจับกุมตัวกษัตริย์ได้ที่สมรภูมิลิงคอล์น พระเจ้าสตีเฟนถูกจองจำในปราสาทบริสตอล จักรพรรดินีมาทิลดากุมความได้เปรียบในสงครามแย่งชิงบัลลังก์
โรเบิร์ตติดตามพี่สาวต่างมารดาเดินทางเข้าสู่วินเชสเตอร์และลอนดอน แต่มาทิลดาผู้ทะนงตนและเย่อหยิ่งแตกหักกับชาวเมืองลอนดอนจนต้องหนีไปออกซฟอร์ด โรเบิร์ตกับมาทิลดาได้ทำการปิดล้อมบิชอปเฮนรีแห่งวินเชสเตอร์ พระอนุชาของพระเจ้าสตีเฟนที่วินเชสเตอร์ แต่ถูกสถานการณ์บังคับให้ต้องล่าถอย โรเบิร์ตช่วยให้มาทิลดาหนีออกมาจากเมือง แต่ระหว่างทำการต่อสู้เพื่อมาทิลาในการแตกพ่ายที่วินเชสเตอร์ในวันที่ 14 กันยายน ค.ศ. 1141 โรเบิร์ตแห่งกลอสเตอร์ถูกจับกุมตัวได้ใกล้กับสต็อกบริดจ์ ฝ่ายของมาทิลดาพ่ายแพ้ โรเบิร์ตถูกนำตัวไปคุมขังที่โรเชสเตอร์
สองนักโทษ คือ พระเจ้าสตีเฟนและโรเบิร์ต ถูกแลกเปลี่ยนตัวกัน การปล่อยตัวพระเจ้าสตีเฟนทำให้จักรพรรดินีมาทิลดาเสียโอกาสที่ดีที่สุดที่จะได้เป็นพระราชินี หลังได้รับการปล่อยตัวโรเบิร์ตตามไปสมทบกับมาทิลดาที่บริสตอลและเดินทางไปออกซฟอร์ดพร้อมกับพระนาง ในเดือนมิถุนายน ค.ศ. 1142 มาทิลดาส่งเขาไปหาจูฟเฟรย์แห่งอ็องฌูผู้เป็นสามีเพื่อขอให้เขาบุกอังกฤษ จูฟเฟรย์ไม่ยอมช่วยจนกว่าจะพิชิตนอร์ม็องดีได้สำเร็จ โรเบิร์ตจึงช่วยเขาทำสงครามดังกล่าว เมื่อทั้งคู่ทราบข่าวว่ามาทิลดาถูกปิดล้อมที่ออกซฟอร์ด โรเบิร์ตรีบกลับไปช่วยพระนางทันทีโดยพาเฮนรี บุตรชายของพระนางไปด้วย มาทิลดาหนีออกมาจากออกซฟอร์ดได้และได้พบกับเขาและบุตรชายที่วอลลิงฟอร์ด ในตอนนี้สมัครพรรคพวกของมาทิลดาลดจำนวนลงมาก พระนางจึงตัดสินใจเดินทางกลับฝรั่งเศส ภายหลังเฮนรี บุตรชายของพระนางได้สืบทอดตำแหน่งต่อจากพระเจ้าสตีเฟนเป็นพระเจ้าเฮนรีที่ 2 ปฐมกษัตริย์แห่งราชวงศ์แพลนแทเจเนตในปี ค.ศ. 1154 ตามเงื่อนไขในสนธิสัญญาวอลลิงฟอร์ด มาทิลดาสิ้นพระชนม์ในปี ค.ศ. 1167
โรเบิร์ตถึงแก่กรรมจากการป่วยเป็นไข้ในวันที่ 31 ตุลาคม ค.ศ. 1147 ที่ปราสาทบริสตอลในเมืองบริสตอล มณฑลกลอสเตอร์เชอร์ ประเทศอังกฤษ ซึ่งเคยเป็นที่คุมขังพระเจ้าสตีเฟน ร่างของเขาถูกฝังที่วัดคริสต์เซนต์เจมส์ในบริสตอลซึ่งเขาเป็นผู้ก่อตั้ง
อิซาเบลลาแห่งกลอสเตอร์ หลานสาวของโรเบิร์ตถูกจับสมรสแบบคลุมถุงชนกับจอห์น ลูกพี่ลูกน้องซึ่งเป็นพระโอรสคนเล็กของพระเจ้าเฮนรีที่ 2 ในวันที่ 29 สิงหาคม ค.ศ. 1189 ที่ปราสาทมาร์ลโบโรในวิลต์เชอร์ การสมรสทำให้จอห์นได้รับยศและดินแดนของเอิร์ลแห่งกลอสเตอร์ หลังพระองค์ขึ้นครองบัลลังก์ในปี ค.ศ. 1199 การสมรสถูกประกาศให้เป็นโมฆะด้วยเหตุผลว่าเป็นการร่วมประเวณีกันระหว่างเครือญาติ (ตามความประสงค์ของพระเจ้าจอห์น) ทว่าพระองค์ไม่ยอมคืนดินแดนให้อิซาเบลลา และอิซาเบลลาเองก็ไม่ได้ทักท้วงใดๆ ต่อการประกาศให้เป็นโมฆะของการสมรส
แตร์ป
แตร์ป  เป็นเนินดินที่มนุษย์ก่อขึ้นที่พบในที่ราบยุโรปเหนือ ซึ่งใช้เพื่อให้ที่ปลอดภัยระหว่างน้ำขึ้นจากพายุ น้ำขึ้นสูง และทะเลหรือแม่น้ำเอ่อท่วม มีคำอื่นที่ใช้เรียกหลายคำ ทั้ง wierde, woerd, warf, warft, werf, wurt หรือ værft ซึ่งสะท้อนสำเนียงท้องถ่ินของภูมิภาคยุโรปเหนือ ส่วนในภาษาอังกฤษ นิยมใช้คำว่า terp มากที่สุด
เนินดินเหล่านี้พบในส่วนชายฝั่งของประเทศเนเธอร์แลนด์ ส่วนใต้ของประเทศเดนมาร์กและในประเทศเยอรมนี ซึ่งน้ำอุทกภัยรบกวนชีวิตประจำวัน นอกจากนี้ยังพบในลุ่มแม่น้ำไรน์และแม่น้ำเมิซในภาคกลางของประเทศเนเธอร์แลนด์
Terp
ยูฟ่าเนชันส์ลีก ฤดูกาล 2018–19 ลีกดี
ยูฟ่าเนชันส์ลีก ฤดูกาล 2018–19 ลีก ดี เป็นดิวิชันที่สี่ของ ฤดูกาล 2018–19 ของ ยูฟ่าเนชันส์ลีก, ฤดูกาลแรกของการแข่งขันฟุตบอลระดับนานาชาติที่เกี่ยวข้องกับทีมชาติทีมชายของ 55 ชาติสมาคมของ ยูฟ่า.
ลีก ดี ถูกแบ่งออกเป็น 16 ชาติสมาชิกยูฟ่าที่ถูกจัดอันดับจากอันดับที่ 40–55, แยกอยู่ในสี่กลุ่มที่มีสี่ทีม. ผู้ชนะของแต่ละกลุ่มจะได้รับการเลื่อนชั้นสู่ ยูฟ่าเนชันส์ลีก ฤดูกาล 2020–21 ลีกซี.
แต่ละทีมจะถูกจัดสรรให้กับลีก ดี ตามความเหมาะสมของพวกเขา ค่าสัมประสิทธิ์ทีมชาติยูฟ่า หลังจากบทสรุปของ ฟุตบอลโลก 2018 รอบคัดเลือก รอบแบ่งกลุ่มเมื่อวันที่ 11 ตุลาคม พ.ศ. 2560 (ค.ศ. 2017). แต่ละทีมจะถูกแบ่งออกอยู่ในสี่โถที่มีสี่ทีม, ตามคำสั่งของพวกเขาจากค่าสัมประสิทธิ์ทีมชาติยูฟ่า. การจัดทีมวางสำหรับการจับสลากได้ประกาศขึ้นเมื่อวันที่ 7 ธันวาคม พ.ศ. 2560 (ค.ศ. 2017).
รายชื่อโปรแกรมการแข่งขันได้รับการยืนยันโดยยูฟ่าเมื่อวันที่ 24 มกราคม ค.ศ. 2018 ตามผลการจับสลาก.
ซุมะตะ
มุดะ
กะมัง
สมเด็จพระเจ้าน้องนางเธอ เจ้าฟ้าจุฬาภรณ์วลัยลักษณ์ฯ กรมพระศรีสวางควัฒน วรขัตติยราชนารี
กรมพัฒนาพลังงานทดแทนและอนุรักษ์พลังงาน
กรมพัฒนาพลังงานทดแทนและอนุรักษ์พลังงาน  เป็นส่วนราชการระดับกรมของ กระทรวงพลังงาน มีหน้าที่รับผิดชอบในการส่งเสริมประสิทธิภาพการใช้พลังงาน กำกับการอนุรักษ์พลังงาน จัดหาแหล่งพลังงาน พัฒนาทางเลือกการใช้พลังงานแบบผสมผสานและเผยแพร่เทคโนโลยีด้านพลังงานอย่างเป็นระบบต่อเนื่อง เพื่อสนองตอบความต้องการของทุกภาคส่วนอย่างเพียงพอ ด้วยต้นทุนที่เอื้อต่อการพัฒนาประเทศ และการมีคุณภาพชีวิตที่ดีของประชาชน
กรมพัฒนาพลังงานทดแทนและอนุรักษ์พลังงาน แต่เดิมคือ การพลังงานแห่งชาติ โดยจัดตั้งขึ้น เมื่อวันที่ 6 มกราคม 2476 โดยมีที่มาจาก คณะกรรมการไฟฟ้าและพลังงานแห่งประเทศไทย ซึ่งได้รับความช่วยเหลือทางด้านวิชาการจากธนาคารโลก โดยที่ควรจะมีหน่วยงานที่เข้ามารับผิดชอบด้านพลังงานโดยเฉพาะ ต่อมา ได้มีการตราพระราชบัญญัติการพลังงานแห่งชาติขึ้น โดยมีหน้าที่ในการจัดหา การค้นคว้า วิจัย และสำรวจแหล่งที่มาพลังงาน รวมไปถึงการวางนโยบายและส่งเสริมการใช้พลังงาน โดยเป็นส่วนราชการใน สำนักนายกรัฐมนตรี และมี บุญรอด บิณฑสันต์ เป็นเลขาธิการการพลังงานแห่งชาติคนแรก โดยในระยะแรก ได้ใช้ที่ทำการชั่วคราวอยู่ที่คณะวิศวกรรมศาสตร์ จุฬาลงกรณ์มหาวิทยาลัย และได้ย้ายมาที่ศาลาลูกขุนใน ในพระบรมมหาราชวัง
ปี 2522 เมื่อมีการจัดตั้ง กระทรวงวิทยาศาสตร์ เทคโนโลยีและการพลังงาน จึงได้รับโอน สำนักงานพลังงานแห่งชาติ เข้าเป็นส่วนหนึ่งของกระทรวงด้วย และต่อมาได้มีการแยกส่วนงานที่เกี่ยวข้องกับการวางนโยบายพลังงาน ไปจัดตั้งเป็นส่วนราชการระดับกรม คือ สำนักงานคณะกรรมการนโยบายพลังงานแห่งชาติ สังกัดสำนักนายกรัฐมนตรี พร้อมกับการเปลื่ยนชื่อหน่วยงานเป็น กรมพัฒนาและส่งเสริมพลังงาน ในปี 2535
และเมื่อมีการปฏิรูประบบราชการเมื่อปี พ.ศ. 2545 กรมพัฒนาและส่งเสริมพลังงาน จึงได้เข้าสังกัด และเป็นส่วนหนึ่งของ กระทรวงพลังงาน พร้อมกับเปลื่ยนชื่อเป็น กรมพัฒนาพลังงานทดแทนและอนุรักษ์พลังงาน จนถึงปัจจุบัน
กรมหมื่นสุทธนารีนาถ
โอลกา เลดืยเจนสกายา
โอลกา อะเลคซันดรอฟนา เลดืยเจนสกายา (; ; 7 มีนาคม ค.ศ. 1922 – 12 มกราคม ค.ศ. 2004) เป็นนักคณิตศาสตร์ชาวรัสเซีย เธอเป็นที่รู้จักจากผลงานเกี่ยวกับสมการเชิงอนุพันธ์ย่อย (โดยเฉพาะปัญหาข้อที่สิบเก้าของฮิลเบิร์ท)และพลศาสตร์ของไหล เธอเป็นคนแรกที่เสนอข้อพิสูจน์การลู่เข้าของระเบียบวิธีผลต่างจำกัด  ของสมการนาเวียร์-สโตกส์ เธอเป็นลูกศิษย์ของอีวาน เปตรอฟสกี และได้รับรางวัลเหรียญทองโลโมโนซอฟใน ค.ศ. 2002
เลดืยเจนสกายาเกิดและเติบโตที่เมืองโคโลกริฟ บิดาของเธอเป็นครูสอนคณิตศาสตร์และเป็นแรงบันดาลใจที่ทำให้เธอสนใจคณิตศาสตร์ ใน ค.ศ. 1937 บิดาของเธอถูกหน่วยพลาธิการกิจการภายในประชาชนจับกุมในฐานะ "ศัตรูของประชาชน" และถูกสังหาร เลดืยเจนสกายาจบชั้นมัธยมปลายใน ค.ศ. 1939 แต่ไม่สามารถเข้าศึกษาที่มหาวิทยาลัยเลนินกราดได้เนื่องจากสถานะศัตรูของประชาชนของบิดา เธอเข้าศึกษาที่มหาวิทยาลัยมอสโกใน ค.ศ. 1943 จบการศึกษาใน ค.ศ. 1947 และนำเสนอวิทยานิพนธ์ปริญญาเอกใน ค.ศ. 1953 ก่อนจะไปสอนหนังสือที่มหาวิทยาลัยในเลนินกราดและที่สถาบันสเตคลอฟ
ใน ค.ศ. 1958 เลดืยเจนสกายาได้รับการเสนอชื่อเข้ารับเหรียญฟิลด์ส ซึ่งมีผู้ได้รับรางวัลได้แก่เคลาส์ รอธ นักคณิตศาสตร์ชาวอังกฤษและเรอเน ตอม นักคณิตศาสตร์ชาวฝรั่งเศส
เซิร์ชเอนจินกูเกิลได้เผยแพร่กูเกิล ดูเดิลเพื่อยกย่องผลงานของเธอเมื่อวันที่ 7 มีนาคม ค.ศ. 2019 ซึ่งเป็นวันคล้ายวันเกิดปีที่ 97 ของเธอ
ศาสนาพราหมณ์
ศาสนาพราหมณ์  หรือ ศาสนาพระเวท  เป็นศาสนาของชาวอินเดียโบราณซึ่งใช้กลุ่มภาษาอินโด-อารยัน ราว 1,500 ปีก่อนคริสต์ศักราช โดยยึดคัมภีร์พระเวทเป็นหลักความเชื่อและแนวปฏิบัติ และมีพัฒนาการจนเป็นศาสนาฮินดูในเวลาต่อมา จึงถือว่าศาสนาพระเวทเป็นส่วนหนึ่งของศาสนาฮินดู โดยมีสำนักพราหมณ์ต่าง ๆ เป็นผู้สืบทอดพระเวทมาจนปัจจุบัน
แม้พระเวทจะมีหลักคำสอนที่ลึกซึ้งมีแบบแผน แต่ไม่แน่ชัดว่าหลักคำสอนนั้นส่งผลในทางปฏิบัติของชาวบ้านเพียงใด มีหลักฐานชี้ว่าในศาสนาพระเวทมีสองสายที่ขัดแย้งกัน สายหนึ่งเน้นพิธีกรรมที่มีรูปแบบหยุมหยิม ค่าใช้จ่ายมาก ขั้นตอนซับซ้อน แต่อีกสายกลับตั้งคำถามกับเรื่องเหล่านี้ แล้วเน้นความหมายของพิธีกรรมต่อคุณค่าภายในใจและความจริงสากลมากกว่า ทั้งสองสายมีอิทธิพลต่อศาสนาแบบอินเดียทั้งศาสนาเชน ศาสนาพุทธ และศาสนาฮินดูโดยเฉพาะ
นักวิชาการบางคนมองว่าศาสนาพระเวทป็นการผสมผสานความเชื่อของชาวอินโด-อารยันในเอเชียกลางกับชาวฮารัปปาในอารยธรรมลุ่มแม่น้ำสินธุ
ศาสนาพระเวท
สมเด็จพระจักรพรรดิสุก ดึ๊ก
วัดอินทารามวรวิหาร
วัดอินทารามวรวิหาร เป็นพระอารามหลวงชั้นตรี ชนิดวรวิหาร เป็นวัดที่มีความสำคัญมากในรัชสมัยของสมเด็จพระเจ้ากรุงธนบุรี และเป็นที่ประดิษฐานพระบรมอัฐิ​ของสมเด็จพระเจ้ากรุงธนบุรี รวมทั้งพระราชอัครมเหสีของพระองค์ นอกจากนี้ยังเป็นสถานที่จัดแสดงสิ่งของเครื่องใช้ส่วนพระองค์ เช่น พระแท่นบรรทม พื้นที่ของวัดแบ่งเป็นสองส่วน เนื่องด้วยทางรถไฟสายมหาชัย ซึ่งสร้างขึ้นในภายหลังได้ตัดผ่านบริเวณวัด และต่อมาเทศบาลนครธนบุรีได้ตัดถนนทางรถยนต์กินพื้นที่วัดบริเวณทิศตะวันออก ถัดจากทางรถไฟ ทำให้พื้นที่บริเวณตั้งวัดปัจจุบันมีประมาณ 15 ไร่ 2 งาน ถัดจากถนนไปนั้น เป็นพื้นที่ธรณีสงฆ์ มีประมาณ 9 ไร่ 2 งาน กับอีก 90 ตารางวา
วัดอินทารามวรวิหาร เชื่อว่าสร้างขึ้นมาตั้งแต่สมัยกรุงศรีอยุธยา ชื่อเดิมคือ วัดบางยี่เรือนอก ซึ่งตั้งอยู่เคียงคู่กับวัดบางยี่เรือใน หรือวัดราชคฤห์ในปัจจุบัน เดิมทีเป็นวัดราษฎร์ จนเมื่อครั้นสมเด็จพระเจ้ากรุงธนบุรีทรงสถาปนากรุงธนบุรีขึ้นเป็นราชธานี พระองค์ทรงศรัทธาในวัดแห่งนี้มาก ได้ทรงบูรณปฏิสังขรณ์และสถาปนาขึ้นเป็นพระอารามหลวง ซึ่งในรัชสมัยของพระองค์ได้ทรงประกอบพิธีพระราชกุศลสำคัญที่วัดแห่งนี้เป็นประจำ วัดแห่งนี้ได้รับการบูรณปฏิสังขรณ์ครั้งใหญ่โดยพระยาศรีสหเทพ (ทองเพ็ง) ต้นตระกูลศรีเพ็ญ ในรัชสมัยของรัชกาลที่ 3 โดยมีการสร้างพระอุโบสถหลังใหม่ขึ้น บูรณะของเดิม และสร้างถาวรวัตถุมากมาย รัชกาลที่ 3 ทรงโปรดเกล้าฯ พระราชทานพระนามใหม่ว่า "วัดอินทาราม" สืบมาจนปัจจุบัน
การพลังงานแห่งชาติ
วัดบางยี่เรือใต้
วชิราลงกรณ์ มหิดล
ชเว เย-นา
ชเว เย-นา (; เกิด 29 กันยายน ค.ศ. 1999) หรือรู้จักกันในชื่อ เยนา เป็นนักร้องและนักแสดงชาวเกาหลีใต้ เธอเป็นอดีตสมาชิกของเกิร์ลกรุปชั่วคราวไอซ์วันเป็นเวลาสองปีครึ่ง หลังจากจบอันดับที่สี่ในรายการเซอร์ไววัล"พรอดิวซ์โฟร์ตีเอต"ของเอ็มเน็ต ปัจจุบันเธอเป็นศิลปินเดี่ยวและนักแสดงภายใต้เยฺว่หฺวาเอนเตอร์เทนเมนต์ เยนาเปิดตัวในฐานะศิลปินเดี่ยวเมื่อวันที่ 17 มกราคม ค.ศ. 2022 ด้วยอีพี "สไมลีย์"
เยนาเกิดเมื่อวันที่ 29 กันยายน ค.ศ. 1999 ในโซล เธอเป็นน้องสาวของนักร้องและนักแสดงชเว ซ็อง-มิน เมื่อตอนเป็นเด็ก เธอได้รับการวินิจฉัยว่าเป็นมะเร็งต่อมน้ำเหลือง
2018–2021: "พรอดิวซ์โฟร์ตีเอต" ไอซ์วัน และกิจกรรมเดี่ยว.
ในเดือนกุมภาพันธ์ ค.ศ. 2018 เยนาเป็นตัวแทนของเยฺว่หฺวาเอนเตอร์เทนเมนต์ในการเข้าแข่งขันรายการเรียลลิตีโชว์ "พรอดิวซ์โฟร์ตีเอต" ของช่องเอ็มเน็ต เยนาจบอันดับที่สี่ด้วยคะแนนโหวต 285,385 คะแนน พร้อมเปิดตัวเป็นสมาชิกของไอซ์วัน โดยเปิดตัวเมื่อวันที่ 29 ตุลาคม 2018 ด้วยอีพี "คัลเลอร์ไรซ์" พร้อมกับเพลงนำ "ลาวีอ็องโรซ"
ในปี ค.ศ. 2019 เยนาได้รับเลือกให้เป็นสมาชิกหลักของรายการวาไรตี "พริซันไลฟ์ออฟฟูลส์" จากช่องทีวีเอ็น
ในปี ค.ศ. 2020 เยนาได้รับเลือกให้เป็นสมาชิกหลักของรายการวาไรตี้ Girls High School Mystery Class ซึ่งเป็นรายการวาไรตี้แรกของ TVING
ในปี ค.ศ. 2021 เยนาได้รับเลือกให้เป็นสมาชิกหลักของรายการวาไรตี้ Idol Dictation Contest และ พิธีกรในรายการ Fireworks Handsome
ในวันที่ 27 เมษายน ค.ศ. 2021 เยนาได้รับรางวัลแดซัง Female Idol Entertainer จาก Brand Customer Loyalty Award
หลังจากที่ไอซ์วันหมดสัญญาในวันที่ 29 เมษายน ค.ศ. 2021 เยนาได้ดำเนินกิจกรรมเดี่ยวด้านวาไรตี้และการแสดงต่อไปโดยได้มีรายการ Yena is an Animal Detective ซึ่งเป็นรายการของตัวเองรายการแรกทางช่องยูทูป Studio Waffle และยังได้รับบทบาทนักแสดงนำหญิงครั้งแรกในเว็บซีรีส์ The World of My 17 season 2 นอกจากนั้นยังมีการประกาศจากทางต้นสังกัดว่าเยนาจะเดบิวต์เป็นศิลปินเดี่ยวในช่วงปลายปี
ช่วงปลายปี ค.ศ. 2021 เยนาได้รับเลือกให้เป็นสมาชิกหลักของรายการวาไรตี้ Girls High School Mystery Class และ Idol Dictation Contest ที่ได้กลับมาทำซีซันที่ 2 เนื่องจากกระแสตอบรับที่ดีมาก เนื่องด้วยตารางงานที่มากทำให้ทางต้นสังกัดออกมาประกาศเลื่อนการเดบิวต์เป็นศิลปินเดี่ยวของเยนาออกไปเป็นช่วงต้นปี ค.ศ. 2022
2022: เปิดตัวศิลปินเดี่ยวด้วย"สไมลีย์" และ"สมาร์ตโฟน".
วันที่ 1 มกราคม ค.ศ. 2022 เยนาประกาศผ่านโซเชียลมีเดียว่าเธอจะเปิดตัวเป็นศิลปินเดี่ยวด้วยอีพี "สไมลีย์" (Smiley) ในวันที่ 17 มกราคม เธอเปิดตัวครั้งแรกในรายการ"เอ็มเคานต์ดาวน์"ของเอ็มเน็ตเมื่อวันที่ 20 มกราคม ด้วยการแสดงเพลง "Smiley" วันที่ 10 กุมภาพันธ์ เยนาได้รับรางวัลรายการเพลงเป็นครั้งแรกในรายการ"เอ็มเคานต์ดาวน์"ของเอ็มเน็ต
เยนาปล่อยอีพีที่สองของเธอในชื่อ "สมาร์ตโฟน" (Smartphone) ในวันที่ 3 สิงหาคม 2022
กรมพระศรีสวางควัฒน
ประวัติศาสตร์วิวัฒนาการของสิ่งมีชีวิต
ลำดับเวลาของประวัติศาสตร์วิวัฒนาการของชีวิตนี้แสดงให้เห็นถึงทฤษฎีทางวิทยาศาสตร์ในปัจจุบันซึ่งสรุปเหตุการณ์สำคัญในระหว่างการพัฒนาชีวิตบนโลก. ในทางชีววิทยา "การวิวัฒนาการ" หมายถึงการเปลี่ยนแปลงใด ๆ ที่เกิดผ่านชั่วรุ่นต่อเนื่องกันไปในลักษณะที่สืบทอดกันได้ของประชากรชีวภาพ. กระบวนการวิวัฒนาการก่อให้เกิดความหลากหลายในทุกระดับขององค์กรทางชีวภาพตั้งแต่อาณาจักรไปจนถึงสปีชีส์ สิ่งมีชีวิตและโมเลกุลแต่ละชนิด เช่น DNA และโปรตีน ความคล้ายคลึงกันระหว่างสิ่งมีชีวิตในปัจจุบันบ่งบอกถึงการมีอยู่ของบรรพบุรุษร่วมกันของสิ่งมีชีวิตเหล่านั้น ทั้งที่ยังมีชีวิตอยู่และสูญพันธุ์ไปแล้ว ซึ่งได้พัฒนาแยกจากกันผ่านกระบวนการวิวัฒนาการ. นับแต่บรรพกาลมาจนปัจจุบัน มากกว่าร้อยละ 99 ของสิ่งมีชีวิตทั้งหมด (ซึ่งมีจำนวนกว่าห้าพันล้านสปีชีส์) ที่ที่เคยอาศัยอยู่บนโลกได้สูญพันธุ์ไปแล้ว. สำหรับจำนวนสายพันธุ์ปัจจุบันของโลก ถูกประมาณการว่ามีอยู่ราว 10 ล้านถึง 14 ล้านสายพันธุ์, [4] ซึ่งได้รับการบันทึกไว้เพียงแค่ประมาณ 1.2 ล้านสายพันธุ์ และกว่าร้อยละ 86 ยังไม่ได้รับการศึกษาบันทึกไว้ อย่างไรก็ตามรายงานทางวิทยาศาสตร์เมื่อเดือนพฤษภาคม 2559 เสนอข้อสันนิษฐานใหม่ว่าขณะนี้จำนวนสายพันธ์บนโลกอาจมีถึง 1 ล้านล้านสปีชีส์ ทำให้มีเพียงแค่หนึ่งในพันของหนึ่งเปอร์เซ็นต์ที่ได้รับการจำแนกจัดหมวดหมู่
ลำดับการสูญพันธุ์.
การสูญพันธุ์ของสปีชี่ส์หรือสายพันธุ์ของสิ่งมีชีวิต เป็นปรากฏการณ์ปกติในธรรมชาติ โดยการสูญพันธุ์เกิดขึ้นอย่างต่อเนื่องจากเหตุปัจจัยต่าง ๆ เช่น เมื่อสภาพแวดล้อมเปลี่ยนแปลงไป, เมื่อสิ่งมีชีวิตต่อสู้กันเพื่อแย่งชิงสิ่งแวดล้อม, และเมื่อการกลายพันธุ์ทางพันธุกรรมนำไปสู่การเกิดขึ้นของสายพันธุ์ใหม่ที่จะมาแทนที่สายพันธุ์เก่า. การสูญพันธุ์ครั้งใหญ่เกิดขึ้นเป็นครั้งคราว และส่งผลกระทบอย่างฉับพลันต่อความหลากหลายทางชีวภาพบนโลก ซึ่งในระหว่างเหตุการณ์สูญพันธุ์ครั้งใหญ่ อัตราการสูญพันธุ์จะมีสูงกว่าในเวลาปกติมาก แม้การสูญพันธุ์ครั้งใหญ่จะเป็นเหตุการณ์ที่เกิดขึ้นในช่วงเวลาสั้น ๆ